Ribe Stifts Adresseaviser, 1846-10-30
Af den kgl. Kundgjørelse til den slesvigske Stænderforsamling meddele vi følgende: Paa Stændernes Andragende om Forelæggelse af et Lovudkast angaaende en Forening af begge Hertugdømmers Stænderforsamlinger har Hs. Maj. ikke fundet sig foranlediget til at indgaae. - Paa Andragendet og Ophævelse af Kopskatten har Hs. Majest. af finansielle Hensyn ikke nærmere kunne indgaae. - Paa Stændernes allerunderdanigste Petition om, at der maatte indrømmes Menighederne i Haderslev Amt, ligesom i Apenrade og Tønder Amter, Ret til selv at vælge deres Præster, og at det tillige maa blive anordnet, at ikkun saadanne Præster eller Kandidater, ligemeget om de af Fødsel ere Danske eller Slesvig=Holstenere, skulle blive præsenterede til disse Præste-Embeder, som have underkastet sig den slesvigske Overkonsistorial=Examen og ere det danske Sprog mægtige, tilkjendegiver Hs. Majestæt Stænderne, at der ingen Anledning er fundet til en Forandring i Henseende til Besættelsen af Præste-Embederne i Haderslev Amt, hvorved ogsaa for Fremtiden Menighedernes sande Tarv af Hs. Maj. vil blive taget i omhyggeligste Overveielse og Betragtning. - Med Hensyn til Stændernes allerunderdanigste Andragende angaaende. en Udvidelse af Skolelærerseminariet i Tønder i det Øiemed, at ogsaa Eleverne fra den Deel af Hertugdømmet Slesvig, hvor Kirke- og Skolesproget er dansk, ved samme kunne opnaae en Uddannelse, der fuldkommen sætter dem istand til at bestyre Lærerposterne ved Almueskolerne i disse Distrikter, har Hs. Maj. allerede truffet den fornødne Foranstaltning. Hs. Majestæt har imidlertid derhos befalet, at Oprettelsen af et særegent Seminarium i Hertugdømmet Slesvig, hvor den fuldstændige Underviisning vil være at meddele i det danske Sprog, skal tages under nærmere Overveielse. Jøvrigt har Hs. Maj. ikke kunnet finde Stændernes Andragende om at de i Tønder dannede Seminarister stedse maatte gives Fortrinet, for dem, som have forberedet sig paa Kongerigets Seminarier, og at dette ved Lov maatte blive udtalt, svarende til Forholdene og har derfor heller ikke kunnet finde samme egnet til allerhøieste Bifald. J den Vib. Stænderforsamlings andet Møde foreslog Præsidenten at tage efterstaaende Erklæring til Protokollen; den blev eenstemmig tiltraadt af Forsamlingen: "Forsaavidt det i den kongelige Bekjendtgjørelse til nærværende Stænderforsamling er yttret, at Forsamlingen, ved at indlade sig paa Forhold, der vedkomme andre Statsdele end Kongeriget, skulde have overskredet den Stænderne ved Anordningen af 28 Mai 1831 anviste Virkekreds, finder den jydske Stænderforsamling sig opfordret til den Erklæring, at Forsamlingen, i Henhold til denne Anordnings Præmisser og 5. § og den Maade, hvorpaa Anordningen hidtil er bleven forstaaet og bragt i Anvendelse, ikke alene af de forskjellige Stænderforsamlinger, men ogsaa af Regjeringen selv, maa antage at være i sin gode Ret, naar den tager saadanne Anliggender under Forhandling, ved hvilke den enkelte Statsdeels Jnteresse ikke kan skilles fra den hele Stats."Et Jnteressentskab af fire Herrer, hvoraf de to ere bosiddende i Horsens, den tredie Proprietair i Nærheden og den fjerde saavidt vides boende ved Veile, ere i Besiddelse af den Fortunas Seddel, hvorpaa de 50,000 Rbd. vandtes ved sidste Lotteri-Trækning. (Hors. Av.)